kardosdrur/scandi-wiki huggingface dataset:
Farin Urlaub

Jan Vetter (født 27. oktober 1963 i Vestberlin), bedre kendt som Farin Urlaub (fra tysk Fahr in Urlaub! ("Gå på ferie!") pga. hans kærlighed til at rejse), er en tysk musiker og sangskriver og frontfiguren i det vesttyske punkrockband Die Ärzte. Hans kunstnernavn Farin Urlaub kommer af det tyske "Fahr in Urlaub" (Tag på ferie), som han har valgt at bruge som sit kunstnernavn pga. sin store forkærlighed for at rejse.

Referencer

Eksterne henvisninger 
 
 

Rockmusikere fra Tyskland
Personer fra Berlin
Kaja Kamp

Kaja Kamp Nielsen (født 29. april 1994) er en dansk håndboldspiller, der spiller for den danske klub Team Esbjerg.

Hun blev udtaget til landstræner Jesper Jensens bruttotrup til EM 2020 i Danmark, men var ikke blandt de 16 udvalgte.

Referencer

Eksterne henvisninger 

Håndboldspillere fra Danmark
Håndboldspillere fra EH Aalborg
Håndboldspillere fra Team Esbjerg
Håndboldspillere fra Aalborg DH
Håndboldspillere fra Team Tvis Holstebro
Cholet-Pays de la Loire 2019

Cholet-Pays de la Loire 2019 var den 41. udgave af cykelløbet Cholet-Pays de la Loire. Løbet var en del af UCI Europe Tour-kalenderen og blev arrangeret 31. marts 2019. Det blev vundet af franske Marc Sarreau fra .

Hold og ryttere

Danske ryttere
Sander Andersen kørte for 
Mathias Bregnhøj kørte for 
Magnus Bak Klaris kørte for 
Christoffer Lisson kørte for 
Mads Rahbek kørte for 
Emil Toudal kørte for

Resultater

Eksterne henvisninger

2019
UCI Europe Tour 2019
Gent-Wevelgem for kvinder 2019

Den 8. udgave af Gent-Wevelgem for kvinder blev afholdt den 31. marts 2019. Det var den femte konkurrence i UCI Women's World Tour 2019. Det blev vundet af hollandske Kirsten Wild fra WNT-Rotor.

Hold og ryttere

Danske ryttere
Amalie Dideriksen kørte for Boels-Dolmans
Christina Siggaard kørte for Team Virtu Cycling Women
Cecilie Uttrup Ludwig kørte for Bigla Pro Cycling
Julie Leth kørte for Bigla Pro Cycling
Pernille Mathiesen kørte for Team Sunweb

Klassement

Endeligt klassement

Startliste

Eksterne henvisninger 

2019
Cykelløb i 2019
Mindedag

Mindedage er mærkedage, hvor man mindes dødsfald, ofte nationalt eller internationalt som eksempelvis Auschwitz-dag, eller andre årsdage af national, statslig eller religiøs betydning i forbindelse med krig, katastrofer, uafhængighedsdage, pagtslutninger og overenskomster mellem lande.
Asger Rygs Gade

Asger Rygs Gade er en gade på Vesterbro i København, der går fra Sønder Boulevard til Ingerslevsgade. Den blev navngivet i 1907 efter den sjællandske stormand Asser Rig (ca. 1080 - ca. 1151), der var far til Absalon og Esbern Snare. Gaden indgår i en gruppe af gader, der er opkaldt efter personer fra Saxos Danmarkshistorie.

Gaden er en kort brolagt gade, der er omgivet af traditionelle etageejendomme fra slutningen af 1900'erne. I karréen Arkonagade / Sønder Boulevard / Asger Rygs Gade / Ingerslevsgade ligger det fælles gårdanlæg Fjenneslevgaard. Det fik sin nuværende udformning med beplantning og fællesarealer ved en sanering i 1998-1999. Navnet på gården skyldes, at det står på ejendommen ud mod Ingerslevsgade.

Noter 

Gader på Vesterbro
Godfjorden

Godfjorden (eller Godfjord) er en fjord på den vestlige del af Hinnøya. Godfjorden tilhørte tidligere Kvæfjord kommune i Nordland  fylke  i Norge, men blev overført til Sortland kommune i Nordland 1. januar 2000. På det tidspunkt boede der 102 personer i Godfjorden. Yderst i Godfjorden ligger Gapøya som blev i Kvæfjord Kommune i Troms fylke da Godfjorden blev overført til Sortland Kommune efter en folkeafstemning i fjorden.

Godfjorden har vejforbindelse (Hognfjordvejen) mod vest fra fjordbunden,  over Godfjordeidet til Hognfjorden. Der går også vej på begge sider af Godfjorden, men den yderste (nordligste) del af vejen på vestsiden i dag en  kommunevej. Tidligere havde fjorden lokalbådforbindelse til Borkenes, men forbindelsen blev nedlagt da området skiftede kommunetilknytning. En af årsagerne til at Godfjæringene ønskede at flytte kommune var blandt andet at de ikke fik bygget færgekaj i Godfjorden så der kunne oprettes færgeforbindelse til Borkenes. I flere år gik der færge som lokalbåd, men  kunne ikke tage biler med pga. den manglende kaj.

Godfjorden var tidligere en naturlig del af Kvæfjord kommune, men da kommunikationsmønsteret ændrede sig og meer og mere transport gik fra  hav til landevej, lå Godfjorden  upraktisk. Det var besværligt for indbyggerne at komme til kommunecenteret i Borkenes enten med båd eller men en biltur bil på ca. 2 timer gennem Sigerfjord, Gullesfjord og færge over Gullesfjorden, mens det blev relativt enkelt at køre  til Sortland i nabokommunen, der kunne nås på ca. 20 minutter.

Yderst på østsiden af fjorden ligger Røkenes (eller Røykeneset) hvor der tidligere var fiskemodtagelse, butik og postkontor. Videre indover fjorden ligger Gunnesdal, hvor den tidligere Godfjord Skole ligger, den blev nedlagt i 2004. Og der lå også Godfjord skolekapel som en integreret del af skolen. Ved  Gunnesdal ligger også Austre Godfjord Kirkegård.

Kilder og henvisninger

 Info om Godfjord – gårder – slekt osv
 Bilder og info om Godfjorden
 Slektshistorie og folketellinger fra Godfjord

 Billeder og info om Godfjord
 Poesi om Godfjorden

Kvæfjord
Hinøya
Sortland
Fjorde i Nordland
Joachim Englando

Joachim  Englando (født 1995) er en dansk rapper fra Husum, der senere har boet i Veksø, Helsinge, Amager og Ishøj. Joachim Englando startede sin karriere i en alder af 14 år og sluttede sig til bandet Ude Af Kontrol i 2014-2015. Siden da har han skrevet adskillige hits med bandet og har i skrivende stund over 300.000.000 millioner streams på Spotify. ”.

Kilder og henvisninger

Rappere fra Danmark
David Branch

David C. Branch (født 26. september 1981 i New York) er en amerikansk MMA-uddøver som i 2010–2011 og siden 2017 har konkurreret i organisationen Ultimate Fighting Championship (UFC). Han har i UFC-regi bemærkelsesværdige sejre over kæmpere som Krzysztof Jotko og Thiago Santos mens har tabt til Luke Rockhold, Jared Cannonier og Jack Hermansson.

Han har været professionel MMA-kæmper siden 2007 og har tidligere konkurreret i World Series of Fighting, Bellator, Shark Fights og Titan FC.

Privatliv 
Branch er bror til de professionelle boksere, Sechew Powell og Jamelle Hamilton.

Mesterskaber og hæder 
 Ultimate Fighting Championship
 Performance of the Night (1 gang) vs. Thiago Santos

Referencer

Eksterne henvisninger 
 David Branch – UFC.com 
 

MMA-udøvere fra USA
Personer fra New York
Josh Emmett

Josh Emmett (født 4. marts 1985 i Sacramento i Californien i USA) er en amerikansk MMA-uddøver som siden 2016 har konkurreret i organisationen Ultimate Fighting Championship (UFC). Han har bemærkelsesværdige sejre over kæmpere som Jon Tuck, Scott Holtzman, Felipe Arantes, Ricardo Lamas og Michael Johnson, mens han har tabt til Desmond Green og Jeremy Stephens.

Han har været professionel kæmper siden 2011 og har også konkurreret i King of the Cage.

Mesterskaber og hæder

Mixed martial arts 
 West Coast Fighting Championship (WCF) Lightweight Champion (1 gang)

Referencer

Eksterne henvisninger 
 Josh Emmett – UFC.com
 

MMA-udøvere fra USA
Toompea

Toompea (fra , "Domkirkebjerget") er en kalkstensbakke i den centrale del af byen Tallinn, hovedstaden i Estland. Bakken er et aflangt flad bakke, som måler omkring 400x250 meter, har et areal på syv hektar og er omkring 20-30 meter højere end de omkringliggende områder. I folklore er bakken kendt som tumulus-højen over Kalev-graven, opført af hans sørgende kone til hans ære.

Toompeas historie er tæt knyttet til historien om herskerne og magten i Estland. I dag er Toompea centrum for Estlands regering og Riigikogu (parlamentet), som begge ofte bliver omtalt som Toompea. Riigikogu holder til i Toompea Slot, der er beliggende i det sydvestlige hjørne af bakken og toppes af Lange Hermann-tårnet. Flaget på toppen af tårnet er et af de mest kendte symboler på regeringen i Estland.

Toompea er en del af UNESCOs verdensarvliste, da den er en del af Tallinns gamle bydel.

Geologi og topografi 

Geologisk er Toompea forbundet med den nordlige estiske klint (der i sig selv en del af den baltiske klint). Toompea, en separat reliksklint-ø, ligger omkring 1,5  km nordvest for det nordlige estiske kalkstensplateau. Plateauet og Toompea er forbundet med en let skrånende sandstenskanten. Fra øst, nord og vest grænses Toompea i 1,5 km af en klippe med en højde på op til 25 m. Den sydlige skråning af bakken falder mere forsigtigt. Det øverste lag af bakken består af ordovicisk kalksten (tykkelse ca. 5 m), som også er hovedstenen, der ses ved klippen. Imidlertid er det meste af klippens ansigt blevet skjult bag en beskyttende væg og kun få udfald er tilbage.

Toompea opstod først som en ø i Den baltiske issø for omkring 10.000 år siden. På grund af stabil efterglacial landhævning blev det forbundet med fastlandet i det tidlige Littorinahavet-stadie. I år 5.000 fvt. nåede havet stadig til foden af Toompeas klipper. Den moderne kystlinje har en afstand på mere end én km fra Toompea og foden af bakken ligger 17-20 m over havets overflade. Bakken når ca. 48 m i højde.

Mytologi 
Ifølge estisk mytologi er Toompea kendt som tumulus-højen over Kalevs grav, rejst til hans ære af hans sørgende kone Linda, som beskrevet i det nationale epos Kalevipoeg:

Noter

Referencer

Kilder 
 

Tallinn
Bakker
Ülemiste

Ülemiste er et underområde () i distriktet Lasnamäe i Tallinn, hovedstaden i Estland. Den har en befolkning på 1.444 ().

Estlands største lufthavn Lennart Meri Tallinn Lufthavn er beliggende i Ülemiste.

Ülemiste har en station på Elron-jernbanelinjen.

I Ülemiste ligger indkøbscenteret Ülemiste Keskus, forretningsparken Ülemiste City og den internationale skole Tallinna Euroopa Kool.

Galleri

Se også 
 Ülemiste City
 Ülemiste Tunnel

Referencer 

Tallinn
Bydele
Dwars door Vlaanderen 2019

Dwars door Vlaanderen 2019 var den 74. udgave af cykelløbet Dwars door Vlaanderen. Det var det 13. arrangement på UCI's World Tour-kalender i 2019 og blev afviklet 3. april 2019. Løbet blev vundet af hollandske Mathieu van der Poel fra Corendon-Circus.

Hold og ryttere

Danske ryttere
Kasper Asgreen kørte for 
Mads Pedersen kørte for 
Michael Valgren kørte for 
Lars Bak kørte for 
Mads Würtz Schmidt kørte for 
Christopher Juul-Jensen kørte for 
Asbjørn Kragh Andersen kørte for 
Casper Pedersen kørte for 
Lasse Norman Hansen kørte for Corendon-Circus

Resultater

Startliste

Eksterne henvisninger

2019
UCI World Tour 2019
Robert Mueller

Robert Swan Mueller III (født 7. august 1944 i Manhattan, New York, USA) er en amerikansk jurist, der fra 2017-2019 var særlig anklager i forbindelse med undersøgelsen af Trump-kampagnens forbindelser til Rusland i forbindelse med præsidentvalget i USA 2016. 

Han er uddannet ved Princeton University (bachelor, 1966), New York University (master, 1968) og University of Virginia (juraeksamen, 1973). Efterfølgende har han været offentlig anklager i Californien (1976-1982 og igen 1998-2001), assistent for den offentlige anklager i Massachusetts (1982-1987) og assistent for justitsministeren (1989-1993). Fra 4. september 2001 til 4. september 2013 var han direktør for FBI - hvilket gør ham til den længst siddende direktør for FBI siden J. Edgar Hoover. Mellem 1968 og 1971 var han officer i dem amerikanske flåde i Vietnam.

Han voksede op udenfor Philadelphia og har gået i skole i New Hampshire, hvor han både spillede fodbold, lacrosse og hockey.

Referencer 

Jurister fra USA
Personer fra New York City
FBI
Elke Karsten

Elke Karsten (født 15. maj 1995 i Corrientes, Argentina) er en argentinsk håndboldspiller, der spiller for BM Bera Bera, i Spanien.

Referencer

Eksterne henvisninger 

Håndboldspillere fra Argentina
Håndboldspillere fra BM Bera Bera
Olympiske håndboldspillere fra Argentina
Håndboldspillere ved sommer-OL 2016
Deltagere for Argentina ved sommer-OL 2016
Forfjorden

Forfjorden er en fjord på vestsiden af Hinnøya i Vesterålen i Nordland fylke  i Norge. Kommunegrænsen mellom Sortland og Andøy går midt i fjorden.

I dalen indenfor fjorden findes en gammel, beskyttet fyrreskov som fjorden og dalen har navn efter; Forra er det vesterålske ord for fyr.) Den indre del af Forfjorden er også beskyttet som  naturreservat.

Bygden Forfjord ligger på nordsiden af fjorden, i Andøy kommune. Bygden har ca. 70 indbyggere. Der er et rigt naturliv i området.

Forfjord er også navnet på en amerikansk producent af skibsankre med rødder i Nilsen-slægten i Forfjorden.

Se også
Forfjorddalen
Forfjorden naturreservat

Kilder og henvisninger 

 Forfjorden naturreservat
 Forfjord grunneierlag 
 Vesterålen Info om Forfjorden 

Fjorde i Nordland

Hinøya

Sortland
Andøy
Jay Rock

Johnny Reed McKinzie, Jr. (født 31. marts 1985), bedre kendt som Jay Rock, er en amerikansk rapper fra Los Angeles-bydelen Watts i Californien. Jay Rock valgte at forfølge en karriere som rapper over et liv som bandemedlem.

Han blev opdaget i 2005, og blev medlem af pladeselskabet Top Dawg Entertainment. Han har flere gange arbejdet sammen med Kendrick Lamar.

Rappere fra USA
Watts

Watts er et nabolag i Los Angeles, Californien. Watts ligger i den sydlige del af Los Angeles, mellem Lynwood, South Gate og Willowbroke.

Bydelen blev særlig kendt i 1965 grundet urolighederne under Watts-opstanden.

Los Angeles
Crenshaw

Crenshaw er et nabolag i den sydlige del af Los Angeles, Californien. Navnet kommer fra gaden Crenshaw Boulevard. Før 1960'erne var der mange forskellige racer beboende i Crenshaw, men i 1960'erne flyttede afroamerikanere til, og de andre racer flyttede væk. Derfor er Crenshaw i dag et afroamerikansk nabolag. Der har gennem årene været mange bander i området, bl.a Crips og Bloods. Banderne er dog i dag ikke så aktive mere, som de var for et par år siden.

Kendte fra Crenshaw 
Ice Cube

Ice-T

Nipsey Hussle

Bydele i Los Angeles
Los Gatos

Los Gatos er en by i Santa Clara County i Californien, USA. Navnet Los Gatos betyder "kattene" på spansk.

Der var 30.391 indbyggere i Los Gatos i 2013. Ifølge Bloomberg Businessweek er Los Gatos den 33. rigeste by i USA. Byen ligger i San Francisco Bay Area sydvest for San Jose ved foden af Santa Cruz-bjergene. Los Gatos er en del af Silicon Valley, og der er adskillige hightech-virksomheder i byen. Den kendteste er streamingvirksomheden Netflix som har hovedkontor i Los Gatos.

Historie 
Byens startede med opførelsen af kornmøllen "Forbes Mill" ved vandløbet Los Gatos Creek af James Alexander Forbes i 1854. Bebyggelsen omkring møllen var oprindeligt opkaldt efter møllen, men navnet blev senere ændret til Los Gatos. Byen blev oprettet som en selvstændig kommune () i 1887. I 1800-tallet var Los Gatos en vigtig by for tømmerindustrien i Santa Cruz-bjergene. I starten af det 20. århundrede var byen primært en landbrugsby med dyrkning af abrikoser, vindruer og sveskeblommer. I 1920'erne fik byen lokalt et ry for at være en kunstnerkoloni som tiltrak malere, musikere, forfattere, skuespillere og bohemer. Violinisten Yehudi Menuhin boede der som dreng, skuespillerne Joan Fontaine og Olivia de Havilland som er søstre, dimitterede fra Los Gatos High School, John Steinbeck skrev Vredens druer der (stedet tilhører nu nabokommunen Monte Sereno), og beat-helten Neal Cassady boede der i 1950'erne. Sammen med det meste af Santa Clara Valley blev Los Gatos et forstadsområde til San Jose i begyndelsen af 1950'erne, og byens areal var stort set fuldt bebygget i 1980'erne.

Centrum i Los Gatos har bevaret og restureret mange boliger og erhvervsbygninger i viktoriansk stil. Andre notable bygninger er annekset til Forbes Mill fra 1880 som nu huser et historisk museum, Los Gatos High School (gymnasium) fra 1920'erne og Old Town Shopping Center som tidligere var University Avenue School (skolen blev etableret i 1882 og dens nuværende bygninger er fra 1923).

Et antal murstensbygninger i centrum blev helt ødelagt eller svært beskadiget ved Loma Prieta-jordskælvet i 1989, men området blev hurtigt genopbygget.

Olie-boom 
Mellem 1891 og 1929 blev der lavet omkring 20 olieboringer i og omkring Los Gatos hvilket startede et mindre olieboringsboom. Omkring 1861 blev der opdaget små mængder olie i vandløb, kilder og brønde i Santa Cruz-bjergene i nærheden af Moody Gulch ca. 6 km syd for Los Gatos Post Office. Det resulterede i en intens olieeftersøgning. Der blev lavet mange olieboringer, og Moody Gulch-oliefeltet blev etableret. Moody Gulch-oilefeltet levede dog aldrig til forventningerne og blev opgivet i 1938 efter en samlet produktion på omkring 98.000 tønder olie og 1,25 millioner m³ naturgas. I 1891 blev der også fundet olie i en kilde ved San Jose Road (nu Los Gatos Boulevard) omkring 3 km nordøst for Los Gatos Post Office. Der blev ikke indledt en kommerciel udnyttelse der, men små mængder olie blev udvundet af lokale beboere til brug som brændstof, smøreolie og vejbelægning.

Referencer 

Byer i Californien
Dronningen (film)

Dronningen er en dansk film fra 2019 instrueret af May el-Toukhy, der skrev manuskriptet sammen med Maren Louise Käehne. I titelrollen ses Trine Dyrholm, som spiller sammen med svenske Gustav Lindh.

Filmen havde Danmarkspremiere den 28. marts 2019. I januar 2019 havde filmen premiere på Sundance Film Festival hvor den konkurrerede i kategorien World Cinema Dramatic Competition.
Den var også i konkurrence ved Rotterdam Film Festival.

Dronningen samlede trioen fra film Lang historie kort: Instruktør May el-Toukhy, manuskriptforfatter Maren Louise Käehne og skuespiller Trine Dyrholm.

Modtagelse 
Filmen fik usædvanligt favorable danske anmeldelser, og fik topkarakter i flere aviser. Anmelderne fremhævede bl.a. Trine Dyrholms skuespil og historiens nuancerede skildring af overgreb og køn.

I Danmark modtog filmen en lang række priser herunder Bedste Film til Bodil-prisuddelingen. Skuespillerne blev også hædret med Bodil-priser og bl.a. Svendprisen .

Filmen modtog desuden Nordisk Råds Filmpris 2019.

Medvirkende 
 Trine Dyrholm som Anne
 Gustav Lindh som Gustav
 Magnus Krepper som Peter
 Preben Kristensen som Erik
 Mads Wille som Karsten	
 Peter Khouri som Janus
 Diem Camille Gbogou som Louise

Referencer

Eksterne henvisninger 
 

Danske film fra 2019
Dramafilm fra Danmark
Film instrueret af May el-Toukhy
Robertprisen for årets danske spillefilm
Bodilprisen for bedste danske film
Flandern Rundt 2019

Flandern Rundt 2019 var den 103. udgave af cykelløbet Flandern Rundt. Det var det 14. arrangement på UCI's World Tour-kalender i 2019 og blev arrangeret 7. april 2019. Løbet blev vundet af italienske Alberto Bettiol fra , foran danske Kasper Asgreen og norske Alexander Kristoff på de resterende podiepladser.

Resultat

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2019
UCI World Tour 2019
Kemmelberg

Kemmelberg er en bakke i Flandern, Belgien. Den ligger mindre end en kilometer fra landsbyen Kemmel i Heuvelland kommune i provinsen Vestflandern.

Historie 
De tidligste bosættelser på Kemmelberg dateres 2.500 år tilbage, da keltiske stammer fra Hallstatt-kulturen befolkede området. Bakken har sit navn fra den keltiske krigsgud Camulos.

I første verdenskrig blev der udkæmpet nogle af krigens mest voldsomme kampe på stedet. På grund af Kemmelbergs strategiske betydning blev der kæmpet hårdt i slaget ved Lys. Den 25. april 1918 begyndte de tyske kejserlige styrker at angribe de franske tropper på Kemmelberg med gasgranater i håbet om at fremtvinge et gennembrud til Nordsøen. Klokken 6 om morgenen erobrede det tyske Alpenkorps Kemmelberg, hvilket førte til at de allierede tropper trak sig tilbage fra alle bakkerne i regionen. Tusindvis af franske soldater blev slagtet. Flere gader og kaserner i Tyskland blev opkaldt efter denne begivenhed (Kemmel-Privatweg i Magdeburg, Kemmelkaserne i Murnau). Friedrich Bertram Sixt von Armin og Prins Franz af Bayern var kommandanter, men Karl Höfer blev fejret som Kemmelbergs helt - Held vom Kemmelberge. Kemmelberg blev generobret i det femte slag ved Ypres i slutningen af september 1918 som en forløber til Våbenhvilen 11. november 1918.

På den vestlige fod af bakken er der en stor krigskirkegård, Kemmel number 1 French Cemetery som vedligeholdes af Commonwealth War Graves Commission, med mere end 5.000 døde franske soldater. På toppen af Kemmelberg er der et mindesmærke for krigen, monumentet aux soldats français, bygget i 1932 og indviet af den franske general og krigshero Lacappelle. Mindesøjlen er 17 meter høj og viser den romerske sejrgudinde Victoria. I lokalområdet kaldes monumentet "Englen".

Et NATO Air Defense Command Center var placeret i en underjordisk bunker på den sydlige side af bakken i 1950'erne. Det fungerer nu som et besøgscenter.

Cykling 
De stejle brostensbelagte veje over bakken er ofte benyttet i cykelløb, især i de flamske forårsklassikere. Stigningene har ofte en afgørende placering i Gent-Wevelgem, men de er også regelmæssigt inkluderet i Fire dage ved Dunkerque, Classic Brugge-De Panne, Tværs gennem Vestflandern og Tour de l'Eurométropole. I 1950 blev Kemmelberg inkluderet i ruten for VM i landevejscykling og vundet af det lokale belgiske cykelikon Briek Schotte.

Billeder

Referencer

Eksterne henvisninger 

 Die Eroberung des Kemmel - Bericht des deutschen Hauptquartiers aus dem Jahre 1918
 Fotos der Eroberung des Kemmelberges

Bjerge og bakker i Belgien
Uni Arge

Uni Jógvansson Arge (født 21. januar 1971 i Tórshavn) er en færøsk journalist, forfatter, musiker og tidligere fodboldspiller og håndboldspiller.

Som fodboldspiller har han primært spillet for HB Tórshavn, hvor han er den indtil dato mest scorende spiller for klubben med 182 mål i 231 kampe. Han var i en sæsonen 1999-2000 tilknyttet Aarhus Fremad, men opnåede ingen kampe for klubben. Han spillede i perioden 1992-2002 på det færøske fodboldlandshold, hvor han opnåede 37 kampe, hvori han scorede 8 mål, herunder Færøernes første mål i en VM-kvalifikationskamp (mod Cypern) i april 1993 samt Færøernes mål mod Spanien i 1996.

Han har endvidere spillet håndbold, og nåede at spille 105 kampe for håndboldklubben Kyndil fra Tórshavn, hvor han scorede 693 mål.

Uni Arge er uddannet journalist fra Journalisthøjskolen i Aarhus og har i flere år arbejdet som journalist. Han udgav i 2004 bogen Komin er nú onnur øld om livet på Færøerne og i 2011 bogen Framtíðin kallar (Fremtiden kalder).

Han har tillige udgivet musik. Arge udgav i 2007 albummet Mitt í sjónum, i 2009 Meldurtíð og i 2014 Meðan vindurin strýkur. Alle sange på albummerne er skrevet og komponeret af Arge, der synger og spiller guitar.

Han har endvidere medvirket i filmene:
 Lítla Dímun - gimsteinurin í sjónum, 71 min., 2014
 Gjógv - millum Norðhavið og Skarðið, 53 min., 2016
 Stríðsmenn í Havn - Havnar Arbeiðsmannafelag 100 ár, 80 min., 2017
 Ein dagur í sjúkrarøktini, 55 min., 2018
 Nýggjár í Vági - ein filmur um samanhald, 45 min., 2018

Referencer

Eksterne henvisninger 

 

Fodboldspillere fra Færøerne
Håndboldspillere fra Færøerne
Journalister fra Færøerne
Skuespillere fra Færøerne
Guitarister
Sangere fra Færøerne
Enric Mas

Enrique Mas Nicolau (født 7. januar 1995) er en professionel cykelrytter, hvis nuværende hold er , som kører på World Touren. Han er blevet kaldt den nye Alberto Contador og selvsamme spanske legende, Contador, har selv udtalt, at han ser Mas som det største talent til at overtage rollen som Spaniens bedste klassementsrytter. Mas fik sit gennembrud i Vuelta a Espana 2018, hvor han overraskede de fleste ved allerede som 23-årig at ende på podiets næsthøjeste trin i Madrid i det samlede klassement.

Eksterne henvisninger

Mandlige cykelryttere fra Spanien
Srbuk

Srbuhi Sargsyan (armensk: Սրբուհի Սարգսյան; født 3. april 1994 i Yerevan), også kendt som Srbuk er en armensk sanger. Hun deltog i den første sæson af den armenske version af X Factor, hvor hun sluttede på andenpladsen hvor hun tabte til Vrezh Kirakosyan. Hun deltog derefter i den ottende sæson af den ukrainske version af The Voice i 2018, hvor hun sluttede på en fjerde plads. 

Srbuk vil repræsentere Armenien i Eurovision Song Contest 2019 i Tel Aviv. Sangen, som hun skal synge kaldes "Walking out", og det vil blive opført i den anden semifinale den 16. maj 2019.

Referencer 

Personer fra Jerevan
Sangere fra Armenien
Deltagere ved Eurovision Song Contest 2019
Armeniens Eurovision Song Contest-deltagere